Mahkamah Agung Israel dikatakan akan memberikan keputusan tentang pengusiran enam keluarga Palestin dari kejiranan Sheikh Jarrah di Baitulmuqaddis Timur pada 10 Mei 2021. Tuntutan terhadap Syeikh Jarrah telah menjadi perbalahan selama berabad-abad. Dua amanah Yahudi membeli sebilangan kawasan Sheikh Jarrah dari pemilik tanah Arab pada tahun 1876. Semasa Perang Arab-Israel 1948, Jordan menawan kawasan itu. Jordan, dengan sokongan PBB, membangunkan 28 rumah kepada pelarian Palestin yang melarikan diri dari Israel yang baru dibentuk. Semasa Perang Enam Hari pada 1967, kawasan itu ditawan semula oleh Israel dan hak milik kediaman tersebut dikembalikan kepada amanah Yahudi. Pemegang amanah Yahudi itu kemudian menjual kediaman itu kepada organisasi peneroka sayap kanan, yang sejak itu berulang kali berusaha ingin mengusir penduduk Palestin. Berdasarkan undang-undang Israel, orang Israel berhak untuk merebut kembali harta tanah di Baitulmuqaddis Timur yang dimiliki oleh orang-orang Yahudi sebelum perang Arab-Israel 1948, tetapi orang Palestin tidak mempunyai hak yang sama mengenai harta yang sebelumnya dimiliki oleh orang-orang bukan Yahudi.